DEĊIŻJONI TAL-KUMMISSJONI
tad-19 ta’ Ottubru 2005
li temenda d-Deċiżjoni 2003/858/KE fir-rigward tal-lista ta’ territorji li minnhom hija awtorizzata l-importazzjoni ta’ ċerti speċi ta’ ħut, il-bajd u l-gameti tagħhom li huma intenzjonati għall-farming fil-Komunità Ewropea (KE)
(innotifikata taħt dokument numru C(2005) 3964)
(Test b’ rilevanza għaż-ŻEE)
(2005/742/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/67/KEE tat-28 ta’ Jannar 1991 dwar il-kondizzjonijiet ta’ saħħa ta’ l-annimali li jirregolaw it-tqegħid fuq is-suq ta’ l-annimali u l-prodotti ta’l-akwakultura (1), u b’mod partikolari Artikoli 19(1) tagħha,
Billi:
(1)
Id-Deċiżjoni tal-Kummissjoni 2003/858/KE tal-21 ta’ Novembru 2003 li tistipola kondizzjonijiet tas-saħħa ta’ l-annimali u kondizzjonijiet ta’ ċertifikazzjoni għall-importazzjoni ta’ ħut ħaj, tal-bajd u l-gameti tagħhom li huma intenzjonati għall-farming, u ta’ ħut ħaj minn akkwakultura u prodotti tagħhom li huma intenzjonati għall-konsum mill-bniedem (2), tistabbilixxi lista ta’ pajjiżi terzi jew partijiet minnhom minn fejn hija awtorizzata l-importazzjoni ta’ ħut ħaj, il-bajd u l-gameti tagħhom li huma intenzjonati għall-farming fil-Komunità.
(2)
L-inklużjoni tal-kumment “karpi biss” fit-tabella ta’ l-Anness I tad-Deċiżjoni 2003/858/KE wasslet għal interpretazzjoni differenti li tikkonċerna l-applikazzjoni tad-Deċiżjoni. Għall-finijiet taċ-ċarezza, dak il-kumment għandu għalhekk ikun iktar preċiż minn aspett tassonomiku sabiex jilħaq il-għan ta’ din id-Deċiżjoni.
(3)
Huwa wkoll xieraq li tiġi ssimplifikata l-preżentazzjoni tat-tabella fl-Anness I sabiex jiġi evitat li jiġu rrepetuti r-rekwiżiti stipolati fil-mudell taċ-ċertifikati.
(4)
Id-Deċiżjoni 2003/858/KE għandha għalhekk tiġi emendata kif xieraq.
(5)
Il-miżuri stipolati f’din id-Deċiżjoni huma f’konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIJONI:
Artikolu 1
L-Anness I għad-Deċiżjoni 2003/858/KE jinbidel bit-test fl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, nhar id-19 ta’ Ottubru 2005.